Kanadanın Türkiyə və Azərbaycandakı səfirliyi

Kanadanın Türkiyə və Azərbaycandakı səfirliyi — Kanadanın Azərbaycanda və Türkiyədə diplomatik nümayəndəliyi. Səfirlik Kanadanın rəsmi nümayəndəliyi olaraq Türkiyə və Azərbaycan arasında diplomatik münasibətlərə aid bütün məsələləri əhatə edir. O, Kanadanın siyasi, iqtisadi, maliyyə və hüquqi məsələlər, eləcə də elm, təhsil, mədəniyyət və s. sahələrində maraqlarını Türkiyədə və Azərbaycanda təmsil edir.

Əlavə olaraq İstanbulda Kanadanın Baş Konsulluğu fəaliyyət göstərir. Viza müraciətlərinə İstanbuldakı Baş Konsulluq (və ya səlahiyyətli viza mərkəzləri) vasitəsilə baxılır, Ankaradakı səfirlik isə rəsmi prosedurlar və diplomatik əlaqələr üçün vacibdir.

Kanada ilə Azərbaycanın Avropada Təhlükəsizlik və Əməkdaşlıq Təşkilatına (ATƏT) və Birləşmiş Millətlər Təşkilatına (BMT) birgə üzvlüyü qarşılıqlı maraq doğuran məsələlərdə əməkdaşlığa kömək edir.Canada - Azerbaijan Relations

2024-cü ildən Kanadanın Azərbaycanda və Türkiyədə fövqaladə və səlahiyyətli səfiri Kevin Hamiltondur.

 Tarixi 
 Türkiyə — Kanada diplomatik əlaqələri 
Kanada ilə Türkiyə arasında ikitərəfli əlaqələr 1943-cü ilin iyununda  qurulub. 
1947-ci ildə Kanada Türkiyəyə ilk səfirini təyin etdi. Hər iki ölkə NATO, İqtisadi Əməkdaşlıq və İnkişaf Təşkilatı, Avropa Təhlükəsizlik və Əməkdaşlıq Təşkilatı kimi beynəlxalq təşkilatlarda əməkdaşlıq edir. Bundan əlavə, hər iki ölkə Avropa Şurasında müşahidəçi statusuna malikdir.Canada - Turkey Relations

 Azərbaycan — Kanada diplomatik əlaqələri 
Kanada Azərbaycan Respublikasının müstəqilliyini 1991-ci il dekabrın 25-də tanıyıb. İki ölkə arasında diplomatik əlaqələr 1992-ci il avqustun 10-da qurulub.

Kanadanın Türkiyədəki səfirliyi Kanadanın Azərbaycandakı maraqlarını təmsil edir və Kanadanın Türkiyədəki səfiri Azərbaycanda akkreditə olunub.

2004-cü ildə Azərbaycanın Ottavada səfirliyi açılıb.

 Parlamentlərarası əlaqələri 
Azərbaycan Milli Məclisində Azərbaycan — Kanada işçi qrupu fəaliyyət göstərir.
Həmçinin 2006-cı ilin noyabr ayında Kanada Parlamentində Kanada —Azərbaycan Parlamentlərarası Dostluq qrupu yaradılmışdır.В парламенте Канады создана группа дружбы с Азербайджаном

 Kanadanın Azərbaycan və Türkiyədəki səfirləri 
Kanadanın Azərbaycanda və Türkiyədəki səfiri Kanadanı bu ölkələrdə təmsil edən ən yüksək diplomatik vəzifəli şəxsdir.

 Səfir Müddət başlanğıcı Müddətin sonuİv BrodeurAZƏRBAYCAN PREZİDENTİ İLHAM ƏLİYEV KANADANIN ÖLKƏMİZDƏ YENİ TƏYİN OLUNMUŞ SƏFİRİNİN ETİMADNAMƏSİNİ QƏBUL ETMİŞDİR  2016 2010 Mark Beyli   2010 2012Con Holms  2012 2016 Kristofer Con KuterPrezident İlham Əliyev Kanadanın Azərbaycanda yeni təyin olunmuş səfirinin etimadnaməsini qəbul edib   2016Kevin Hamilton    2024 —

 Kanada Viza Müraciyyət mərkəzi 
Bakıda Kanada Viza Müraciyyət mərkəzi fəaliyyət göstərir.
Kanadaya səfər etmək istəyən Azərbaycan Respublikasının vətəndaşları viza rəsmiləşdirilməsi üçün bu mərkəzə aşagıda göstərilən sənədləri təqdim etməlidirlər:

 Xarici pasportu və surəti
 Əvvəlki vizaların və giriş-çıxış möhürlərinin surətləri 
 Şəxsiyyət vəsiqəsi və surəti
 İş yerindən arayış və maaş kartından çıxarış. Təhsil alanlar üçün təhsil müəssisəsindən arayış
 Adında olan bank hesabından arayış və çıxarış 
 Mülki vəziyyətini təsdiq edən sənəd (nikah şəhadətnaməsi, uşaqların doğum şəhadətnamələri)
 5x4. 5 ölçüdə ağ fonda çəkilmiş şəkil
 Avia biletin bronları
 Otel rezervasiyaları
 İngilis dilində doldurulmuş ərizə formaları
 Viza rüsumunun ödənildiyini təsdiq edən sənəd
 İşgüzar səfər üçün vizaya müraciət edilirsə, rəsmi dəvət məktubu

Qeyd olunan sənədlər ingilis dilində təqdim olunmalıdır.

 Həmçinin bax 
 Azərbaycanın Kanadadakı səfirliyi

 İstinadlar 

 Xarici keçidlər 
 Embassy of Canada to Türkiye, in Ankara 
 Canada-Türkiye relations
 Azərbaycanin Kanadaki səfirliyi
 Azərbaycan Respublikası Xarici İşlər Nazirliyi
 Azerbaijan-Canada Relations 
 Facebook
 Twitter. AzembCanada
 Twitter. CanEmbTurkiye

Kateqoriya:Kanadanın ikitərəfli əlaqələri
Kateqoriya:Kanadanın xarici siyasəti
Kateqoriya:Azərbaycanın xarici siyasəti
Kateqoriya:Türkiyənin ikitərəfli əlaqələri
Kateqoriya:Türkiyənin xarici siyasəti
Kateqoriya:Kanada
Kateqoriya:Türkiyə
Kateqoriya:Azərbaycanın ikitərəfli əlaqələri
Kateqoriya:Azərbaycan–Kanada münasibətləri